תמרה – סטודיו למחול, תנועה ויוגה ברחובות. הסטודיו מכיל מגוון רחב של שיעורי מחול, תנועה ויוגה לכל הרמות. השיעורים מתקיימים בסטודיו גדול ומרווח עם אווירה נעימה וביתית. מטרתנו הייתה ליצור מקום המשלב מקצועיות והעמקת המודעות לגוף באופן בריא, מיטיב ומחבר באווירה ביתית. הסטודיו הוקם על ידי חברים וחברות מתנועת דרור ישראל.
הג'אם בעכו – מועדון הופעות ומרכז תרבות ייחודי, שהוקם ומופעל ע"י חברי קיבוץ המחנכים של דרור ישראל בעכו, יחד עם צעירים נוספים מעכו ומהסביבה. מתוך האמונה שתרבות צריכה להיות דבר נגיש, יומיומי ופתוח לכולם, אנחנו נותנים במה להפקות מקור, ליוצרים בתחילת הדרך ולאמנים באשר הם. המקום מופעל בהתנדבות וללא מטרות רווח.
דרור לנפש – ההוצאה לאור של תנועת דרור-ישראל. ההוצאה נועדה לתת במה לחידוש השיח החלוצי על הגשמת החזון הציוני-סוציאליסטי במדינת ישראל, לעודד את העשייה הציונית והחברתית, ולהצמיח מחדש את הגרעין הנושא של הרעיון החלוצי במדינת ישראל. כל זאת לאור ערכי העבודה, ההגנה והשלום.
אל המשורר – להקת "אל המשורר" הוקמה בשנת 2005. ב-2010 הוציאה הלהקה את אלבומה הראשון: אל המשורר - חיים נחמן ביאליק. בסוף שנת 2016 הוציאה הלהקה את אלבומה השני: שני אדונים בשלג - שירי ולדיסלב שלנגל מגטו ורשה. שני אלבומי הלהקה הם תוצר של הפקה מוזיקלית עכשווית לצד תחקיר מקיף על נושא האלבום. אלבומי הלהקה יצאו בפורמט של ספר-דיסק, עם חומר רקע, תמונות ומסמכים שנאספו בארכיונים בארץ ובעולם.